A Tears Getting Sober (magyarul: "Kijózanodnak a könnyek") VICTORIA bolgár énekesnő dala, amivel Bulgáriát képviselte volna a 2020-as Eurovíziós Dalfesztiválon. Az előadót a bolgár közszolgálati televízió kérte fel, hogy képviselje az országát a dalfesztiválon. A dal az olyan mentális egészséggel kapcsolatos gondokról szól, mint például a pánikrohamok, az állandó félelem vagy a depresszió legyőzése.